Hoekom is ek hier? - Voelgoed
Tuis Voelgoed Blogs Hoekom is ek hier?
‘n Argitek sien‘n visie in haar kop voor sy die planne vir die gebou optrek.
‘n Haarkapper het ‘n plan voor sy net begin sny. Ek het ‘n prentjie in my kop voor ek goed aankoop om my kamer oor te doen.
Net soos ons elkeen ‘n plan en visie in ons kop het om iets te vorm nét so het God ‘n plan en visie vir ons gehad voor Hy ons gevorm het. Dink ‘n bietjie hieroor….. Jy het nie net ontstaan om die planeet vol te kry nie, want God het jou BEPLAN, jou visie in Sy kop gehad en jou deeglik aanmekaar geweef soos die Skrif ons leer.
Jy is hier op aarde, gemaak, beplan deur die Almagtige Skepper wat hemel en aarde gemaak het. Jy is geskep vir ‘n doel. Hierdie doel word gevind in jou Maker. As ek wil uitvind hoe my nuwe wasmasjien werk gaan kyk ek na die handleiding. As jy soos ek is dan doen jy dit gewoonlik laaste nadat jy eers als self probeer uit “figure”het!
Ons is partykeer so gefrustreerd in ons lewens situasies omdat ons alles self probeer uitmaak, maar ons is nie bedoel om dit alleen uit te “figure” nie.
Ons moet net na die handleiding gaan waar AL ons antwoorde lê – die Bybel wat God se Woord is! Jou antwoord lê by Hom!
Ek wil U loof,want U het my op ‘n wonderbaarlike wyse geskep.
Vorige artikelWat is jou “ding”?
Volgende artikelGee jou geweer vir die Kerk